Abaoe un nebeut bloavezhioù eo krog ar raktresoù MDZ, kenurzhiet daoust dan diouer a challoud kreiz, da dennañ da reizhiadoù klok, ha tizhout a reont perzhioù dreist dar re genwerzhel. En holl reizhiadoù ar  familh Unix ez eus dan nebeutañ parzhioù MDZ o orin. Linux zo unan anezho, kroget da ziorren e 1993, hag a zo MDZ penn-da-benn. Evit talañ ouzh reizhiadoù kenwerzhel ne vanke nemet ur chetal kevregat a-zoare. Sed pal ar raktres KDE lakaet war ar stern e dibenn 1997. Mennet eo bet animatourien ar raktres-se da gemer e karg ar yezhoù niverus a vez komzet dindan lagad an heol, ha galvet tud a youl-vat evit kas an troidigezhioù liesseurt da benn. E Breizh ez eus en em lakaet tri ijinour war ar bech-se, Romuald  Texier, Herve Gourmelon ha me, gant skoazell skiantel Fulub Jakez eus Servij ar Brezhoneg.